**Letteratura latina a.a. 2018-9**

**prof.ssa Irma Ciccarelli**

**Epica ed elegia tra conciliazione e diversità**

**Hor. *Carm.* 1,33**

Albi, ne doleas plus nimio memor

Inmitis Glycerae, neu miserabilis

Decantes elegos, cur tibi iunior

Laesa praeniteat fide.

Insignem tenui fronte Lycorida 5

Cyri [torret](javascript:getApparato(18984,%20'Cyri_torret_amor_Cyrus_in_asperam')) amor, Cyrus in asperam

Declinat Pholoen; sed prius Apulis

Iungentur capreae lupis,

Quam turpi Pholoe peccet adultero.

Sic uisum Veneri, cui placet inparis 10

Formas atque animos sub iuga aenea

Saeuo mittere cum ioco.

Ipsum me melior cum peteret Venus,

Grata detinuit compede Myrtale

Libertina, fretis acrior Hadriae 15

Curuantis Calabros sinus.

**Prop. 1,1**

Cynthia [prima suis](javascript:getApparato(35131,%20'Cynthia_prima_suis_miserum_me_cepit_ocellis')) miserum me [cepit](javascript:getApparato(35133,%20'Cynthia_prima_suis_miserum_me_cepit_ocellis')) ocellis,

      Contactum nullis ante Cupidinibus.

[Tum](javascript:getApparato(35134,%20'Tum_mihi_constantis_deiecit_lumina_fastus')) mihi constantis deiecit lumina fastus

      Et caput impositis pressit Amor pedibus,

Donec me docuit castas odisse puellas 5

      Improbus, et nullo uiuere consilio.

Et mihi iam [toto](javascript:getApparato(35135,%20'Et_mihi_iam_toto_furor_hic_non_deficit_anno')) furor hic non deficit [anno](javascript:getApparato(35135,%20'Et_mihi_iam_toto_furor_hic_non_deficit_anno')),

      Cum tamen aduersos cogor habere deos.

Milanion nullos fugiendo, Tulle, labores

      Saeuitiam durae contudit Iasidos. 10

Nam modo Partheniis amens errabat in antris,

      Ibat et hirsutas ille uidere feras;

Ille etiam Hylaei percussus [uulnere](javascript:getApparato(35136,%20'Ille_etiam_Hylaei_percussus_uulnere_rami')) rami

      Saucius Arcadiis rupibus ingemuit.

Ergo uelocem potuit domuisse puellam: 15

      Tantum in amore preces et bene facta ualent.

In me tardus Amor [non [n]ullas](javascript:getApparato(35138,%20'In_me_tardus_Amor_non_nullas_cogitat_artis')) cogitat artis,

     Nec [meminit](javascript:getApparato(35139,%20'Nec_meminit_notas_ut_prius_ire_uias')) notas, ut prius, ire uias.

At uos, deductae quibus est fallacia lunae

      Et labor in magicis sacra piare focis, 20

En agedum dominae mentem conuertite nostrae,

     Et facite illa meo [palleat](javascript:getApparato(35140,%20'Et_facite_illa_meo_palleat_ore_magis')) ore magis!

Tunc ego crediderim uobis et sidera et amnis

     Posse †[cythalinis](javascript:getApparato(35141,%20'Posse_cythalinis_ducere_carminibus'))† ducere carminibus.

[Aut](javascript:getApparato(35142,%20'Aut_uos_qui_sero_lapsum_reuocatis_amici')) uos, qui sero lapsum reuocatis, amici, 25

      Quaerite non sani pectoris auxilia.

Fortiter et ferrum saeuos patiemur et ignis,

      Sit modo libertas quae uelit ira loqui.

[Ferte](javascript:getApparato(35143,%20'Ferte_per_extremas_gentis_et_ferte_per_undas')) per extremas gentis et [ferte](javascript:getApparato(35143,%20'Ferte_per_extremas_gentis_et_ferte_per_undas')) per undas,

      Qua non ulla meum femina norit iter: 30

Vos remanete, quibus [facili](javascript:getApparato(35144,%20'Vos_remanete_quibus_facili_deus_annuit_aure')) deus annuit [aure](javascript:getApparato(35145,%20'Vos_remanete_quibus_facili_deus_annuit_aure')),

      Sitis et in tuto semper amore pares.

In me nostra Venus noctes exercet amaras

      Et nullo uacuus tempore defit Amor.

Hoc, moneo, uitate malum: sua quemque moretur 35

     Cura, neque assueto mutet amore [locum](javascript:getApparato(35146,%20'Cura_neque_assueto_mutet_amore_locum')).

Quod si quis monitis tardas aduerterit auris,

      Heu referet quanto uerba dolore mea!

**Ov. *Am.* 1,1**

Arma graui numero uiolentaque bella parabam

      Edere, materia conueniente modis.

Par erat inferior uersus; risisse Cupido

      Dicitur atque unum surripuisse pedem.

"Quis tibi, saeue puer, dedit hoc in [carmina](javascript:getApparato(31503,%20'Quis_tibi_saeue_puer_dedit_hoc_in_carmina_iuris')) iuris? 5

      Pieridum uates, non tua, turba sumus.

Quid, si praeripiat flauae Venus arma Mineruae,

      Ventilet accensas flaua Minerua faces?

Quis probet in siluis Cererem regnare iugosis,

      Lege pharetratae uirginis arua coli? 10

Crinibus insignem quis acuta cuspide Phoebum

      Instruat, Aoniam Marte mouente lyram?

Sunt tibi magna, puer, nimiumque potentia regna:

      Cur opus affectas ambitiose nouum?

An, quod ubique, tuum est? tua sunt Heliconia Tempe? 15

      Vix etiam Phoebo iam lyra tuta sua est?

Cum bene surrexit uersu noua pagina primo,

     Attenuat [neruos](javascript:getApparato(31505,%20'Attenuat_neruos_proximus_ille_meos')) [proximus](javascript:getApparato(31504,%20'Attenuat_neruos_proximus_ille_meos')) ille meos.

Nec mihi materia est numeris leuioribus apta,

      Aut puer aut longas compta puella comas." 20

Questus eram, pharetra cum protinus ille soluta

      Legit in exitium spicula facta meum

Lunauitque genu sinuosum fortiter arcum

      "Quod"que "canas, uates, accipe" dixit "opus."

Me miserum! certas habuit puer ille sagittas: 25

      Vror, et in uacuo pectore regnat Amor.

Sex mihi surgat opus numeris, in quinque residat;

      Ferrea cum uestris bella ualete modis.

Cingere litorea flauentia tempora myrto,

      Musa per undenos emodulanda pedes. 30

**Verg. *Aen.* 1,1-33**

Arma uirumque cano, Troiae qui primus ab oris

Italiam fato profugus [Lauiniaque](javascript:getApparato(46240,%20'Italiam_fato_profugus_Lauiniaque_uenit')) uenit

Litora, multum ille et terris iactatus et alto

Vi superum, saeuae memorem Iunonis ob iram,

Multa quoque et bello passus, dum conderet urbem 5

Inferretque deos Latio, genus unde Latinum

Albanique patres atque altae moenia Romae.

Musa, mihi [causas memora](javascript:getApparato(46241,%20'Musa_mihi_causas_memora_quo_numine_laeso')), quo numine laeso

Quidue dolens regina deum tot uoluere casus

Insignem pietate uirum, tot adire labores 10

[Impulerit](javascript:getApparato(46242,%20'Impulerit_Tantaene_animis_caelestibus_irae')). Tantaene animis caelestibus irae?

Vrbs antiqua fuit (Tyrii tenuere coloni)

Karthago, Italiam contra Tiberinaque longe

Ostia, diues opum studiisque asperrima belli;

Quam Iuno fertur terris magis omnibus [unam](javascript:getApparato(46243,%20'Quam_Iuno_fertur_terris_magis_omnibus_unam')) 15

Posthabita coluisse Samo: hic illius arma,

Hic [currus](javascript:getApparato(46244,%20'Hic_currus_fuit_hoc_regnum_dea_gentibus_esse')) fuit; hoc regnum dea gentibus esse,

Si qua [fata](javascript:getApparato(46247,%20'Si_qua_fata_sinant_iam_tum_tenditque_fouetque')) [sinant](javascript:getApparato(46246,%20'Si_qua_fata_sinant_iam_tum_tenditque_fouetque')), [iam tum](javascript:getApparato(46245,%20'Si_qua_fata_sinant_iam_tum_tenditque_fouetque')) tenditque fouetque.

Progeniem sed enim Troiano a sanguine duci

Audierat, Tyrias olim quae uerteret arces; 20

Hinc populum late regem belloque superbum

Venturum excidio Libyae: sic uoluere Parcas.

Id metuens ueterisque memor Saturnia belli,

Prima quod ad Troiam pro caris gesserat Argis:

Necdum etiam [causae](javascript:getApparato(46248,%20'Necdum_etiam_causae_irarum_saeuique_dolores')) irarum saeuique dolores 25

Exciderant animo; manet alta mente repostum

Iudicium Paridis spretaeque iniuria formae

Et genus inuisum et rapti Ganymedis honores:

His accensa super iactatos aequore toto

Troas, [reliquias](javascript:getApparato(46249,%20'Troas_reliquias_Danaum_atque_immitis_Achilli')) Danaum atque immitis [Achilli](javascript:getApparato(46250,%20'Troas_reliquias_Danaum_atque_immitis_Achilli')), 30

Arcebat longe Latio, multosque per annos

Errabant acti [fatis](javascript:getApparato(46251,%20'Errabant_acti_fatis_maria_omnia_circum')) maria omnia circum.

Tantae molis erat Romanam condere gentem.

**Verg. *Aen.* 4,296-361**

At regina dolos (quis fallere possit amantem?)

Praesensit, motusque excepit prima futuros

Omnia tuta timens. Eadem impia Fama furenti

Detulit armari classem cursumque parari.

Saeuit inops animi totamque [incensa](javascript:getApparato(47107,%20'Saeuit_inops_animi_totamque_incensa_per_urbem')) per urbem 300

Bacchatur, qualis commotis excita sacris

[Thyias](javascript:getApparato(47109,%20'Thyias_ubi_audito_stimulant_trieterica_Baccho')), ubi audito [stimulant](javascript:getApparato(47108,%20'Thyias_ubi_audito_stimulant_trieterica_Baccho')) trieterica Baccho

Orgia [nocturnusque](javascript:getApparato(47110,%20'Orgia_nocturnusque_uocat_clamore_Cithaeron')) uocat clamore Cithaeron.

Tandem his Aenean compellat uocibus ultro:

"Dissimulare etiam sperasti, perfide, tantum 305

Posse nefas tacitusque mea decedere terra?

Nec te noster amor nec te data dextera quondam

Nec moritura tenet crudeli funere Dido?

Quin etiam hiberno [moliris](javascript:getApparato(47111,%20'Quin_etiam_hiberno_moliris_sidere_classem')) sidere classem

Et mediis properas Aquilonibus ire per altum, 310

Crudelis? quid, si non arua aliena domosque

Ignotas peteres, [et](javascript:getApparato(47112,%20'Ignotas_peteres_et_Troia_antiqua_maneret')) Troia antiqua maneret,

Troia per undosum peteretur classibus aequor?

Mene fugis? per ego has lacrimas dextramque tuam te

(Quando aliud mihi iam miserae nihil ipsa reliqui), 315

Per conubia nostra, per inceptos hymenaeos,

Si bene quid de te merui, fuit aut tibi quicquam

Dulce meum, miserere [domus](javascript:getApparato(47113,%20'Dulce_meum_miserere_domus_labentis_et_istam')) labentis et istam,

Oro, si quis adhuc precibus locus, exue mentem.

Te propter [Libycae](javascript:getApparato(47115,%20'Te_propter_Libycae_gentes_Nomadumque_tyranni')) gentes [Nomadumque](javascript:getApparato(47114,%20'Te_propter_Libycae_gentes_Nomadumque_tyranni')) tyranni 320

Odere, infensi Tyrii; te propter eundem

Exstinctus pudor et, qua sola sidera adibam,

Fama prior. Cui me [moribundam](javascript:getApparato(47116,%20'Fama_prior_Cui_me_moribundam_deseris_hospes')) deseris, hospes

(Hoc solum nomen quoniam de coniuge restat)?

Quid moror? an mea Pygmalion dum moenia frater 325

Destruat aut captam ducat Gaetulus Iarbas?

Saltem si qua mihi de te suscepta fuisset

Ante fugam suboles, si quis mihi paruulus aula

Luderet Aeneas, qui te [tamen](javascript:getApparato(47117,%20'Luderet_Aeneas_qui_te_tamen_ore_referret')) ore referret,

Non equidem omnino capta [ac](javascript:getApparato(47118,%20'Non_equidem_omnino_capta_ac_deserta_uiderer')) deserta uiderer." 330

Dixerat. Ille Iouis monitis immota tenebat

Lumina et obnixus curam sub corde premebat.

Tandem pauca refert: "ego te, quae plurima fando

Enumerare uales, [numquam](javascript:getApparato(47119,%20'Enumerare_uales_numquam_regina_negabo')), regina, negabo

Promeritam, nec me meminisse pigebit Elissae 335

Dum memor ipse mei, [dum](javascript:getApparato(47120,%20'Dum_memor_ipse_mei_dum_spiritus_hos_regit_artus')) spiritus hos [regit artus](javascript:getApparato(47120,%20'Dum_memor_ipse_mei_dum_spiritus_hos_regit_artus')).

Pro re pauca loquar. neque ego hanc abscondere [furto](javascript:getApparato(47121,%20'Pro_re_pauca_loquar_neque_ego_hanc_abscondere_furto'))

Speraui (ne finge) fugam, [nec](javascript:getApparato(47122,%20'Speraui_ne_finge_fugam_nec_coniugis_umquam')) coniugis umquam

Praetendi taedas aut haec in foedera ueni.

Me si fata meis paterentur ducere uitam 340

Auspiciis et sponte mea componere curas,

Vrbem Troianam primum dulcisque meorum

Reliquias colerem, Priami tecta alta manerent,

Et recidiua manu posuissem Pergama uictis.

Sed nunc Italiam magnam Gryneus Apollo, 345

Italiam Lyciae iussere capessere sortes;

Hic amor, haec patria est. si te Karthaginis arces

Phoenissam Libycaeque aspectus [detinet](javascript:getApparato(47123,%20'Phoenissam_Libycaeque_aspectus_detinet_urbis')) urbis,

Quae tandem Ausonia Teucros [considere](javascript:getApparato(47124,%20'Quae_tandem_Ausonia_Teucros_considere_terra')) terra

Inuidia est? et nos fas [extera](javascript:getApparato(47125,%20'Inuidia_est_et_nos_fas_extera_quaerere_regna')) quaerere regna 350

Me patris Anchisae, quotiens umentibus umbris

Nox operit terras, quotiens astra ignea surgunt,

Admonet in somnis et turbida terret imago

Me puer Ascanius capitisque iniuria cari,

Quem regno Hesperiae fraudo et fatalibus aruis. 355

Nunc etiam interpres diuum Ioue missus ab ipso

(Testor utrumque caput) celeris mandata per auras

Detulit: ipse deum manifesto in lumine uidi

Intrantem muros uocemque his auribus hausi.

Desine meque tuis incendere teque querelis; 360

Italiam non sponte sequor."

**Verg. *Aen.* 2,721-794**

Haec fatus latos umeros subiectaque colla

Veste super fuluique insternor pelle leonis

Succedoque oneri; [dextrae](javascript:getApparato(46657,%20'Succedoque_oneri_dextrae_se_paruus_Iulus')) se paruus Iulus

Implicuit sequiturque patrem non passibus aequis;

Pone subit coniunx. Ferimur per opaca locorum, 725

Et me, quem dudum non ulla iniecta mouebant

Tela neque aduerso glomerati exagmine Grai,

Nunc omnes terrent aurae, sonus excitat omnis

Suspensum et pariter comitique onerique timentem.

Iamque propinquabam portis omnemque uidebar 730

Euasisse uiam, subito cum creber ad auris

Visus adesse pedum sonitus, genitorque per umbram

Prospiciens: "Nate" exclamat "fuge, nate; propinquant.

Ardentis clipeos atque aera micantia cerno."

Hic mihi nescio quod trepido male numen amicum 735

Confusam eripuit mentem. Namque auia cursu

Dum sequor et nota excedo regione uiarum,

Heu misero coniunx fatone erepta Creusa

Substitit, errauitne uia seu [lapsa](javascript:getApparato(46658,%20'Substitit_errauitne_uia_seu_lapsa_resedit')) resedit?

Incertum; nec post oculis est reddita nostris. 740

Nec prius amissam respexi animumue reflexi

Quam tumulum antiquae Cereris sedemque sacratam

Venimus: hic demum collectis omnibus una

Defuit et comites natumque uirumque fefellit.

Quem non incusaui amens hominumque [deorumque](javascript:getApparato(46659,%20'Quem_non_incusaui_amens_hominumque_deorumque')), 745

Aut quid in euersa uidi crudelius urbe?

Ascanium Anchisenque patrem Teucrosque penatis

Commendo sociis et curua ualle recondo;

Ipse urbem repeto et cingor fulgentibus armis.

Stat casus renouare omnis omnemque reuerti 750

Per Troiam et rursus caput obiectare periclis.

Principio muros obscuraque limina portae,

Qua gressum extuleram, repeto et uestigia retro

Obseruata sequor per noctem et [lumine](javascript:getApparato(46660,%20'Obseruata_sequor_per_noctem_et_lumine_lustro')) lustro.

Horror ubique [animo](javascript:getApparato(46661,%20'Horror_ubique_animo_simul_ipsa_silentia_terrent')), simul ipsa silentia terrent. 755

Inde domum, si forte pedem, si forte tulisset,

Me refero. Inruerant Danai et tectum omne [tenebant](javascript:getApparato(46662,%20'Me_refero_Inruerant_Danai_et_tectum_omne_tenebant')).

Ilicet ignis edax summa ad fastigia [uento](javascript:getApparato(46663,%20'Ilicet_ignis_edax_summa_ad_fastigia_uento'))

Voluitur; exsuperant flammae, furit aestus ad auras.

Procedo et Priami sedes arcemque reuiso: 760

Et iam porticibus uacuis Iunonis asylo

Custodes lecti Phoenix et [dirus](javascript:getApparato(46664,%20'Custodes_lecti_Phoenix_et_dirus_Vlixes')) Vlixes

Praedam adseruabant. Huc undique Troia gaza

Incensis erepta adytis mensaeque deorum

[Crateresque](javascript:getApparato(46665,%20'Crateresque_auro_solidi_captiuaque_uestis')) auro solidi captiuaque uestis 765

Congeritur. Pueri et pauidae longo ordine matres

Stant circum.

Ausus quin etiam uoces iactare per [umbram](javascript:getApparato(46666,%20'Ausus_quin_etiam_uoces_iactare_per_umbram'))

Impleui clamore uias, maestusque Creusam

Nequiquam ingeminans [iterumque iterumque](javascript:getApparato(46667,%20'Nequiquam_ingeminans_iterumque_iterumque_uocaui')) uocaui. 770

Quaerenti et tectis urbis sine fine [furenti](javascript:getApparato(46668,%20'Quaerenti_et_tectis_urbis_sine_fine_furenti'))

Infelix simulacrum atque ipsius umbra Creusae

Visa mihi ante oculos et nota maior imago.

Obstipui [steteruntque](javascript:getApparato(46669,%20'Obstipui_steteruntque_comae_et_uox_faucibus_haesit')) comae et uox faucibus haesit.

[Tum](javascript:getApparato(46670,%20'Tum_sic_adfari_et_curas_his_demere_dictis')) sic adfari et curas his demere dictis: 775

"Quid [tantum insano iuuat](javascript:getApparato(46672,%20'Quid_tantum_insano_iuuat_indulgere_dolori')) indulgere [dolori](javascript:getApparato(46671,%20'Quid_tantum_insano_iuuat_indulgere_dolori')),

O dulcis coniunx? non haec sine numine diuum

Eueniunt; nec te [comitem hinc portare](javascript:getApparato(46673,%20'Eueniunt_nec_te_comitem_hinc_portare_Creusam')) Creusam

Fas aut ille sinit superi regnator Olympi.

Longa tibi exilia et [uastum](javascript:getApparato(46676,%20'Longa_tibi_exilia_et_uastum_maris_aequor_arandum')) maris aequor arandum: 780

Et terram Hesperiam uenies, ubi Lydius arua

Inter opima uirum leni fluit agmine Thybris.

Illic res [laetae](javascript:getApparato(46677,%20'Illic_res_laetae_regnumque_et_regia_coniunx')) regnumque et regia coniunx

Parta tibi; lacrimas dilectae pelle Creusae.

Non ego Myrmidonum sedes Dolopumue superbas 785

Aspiciam aut Grais seruitum matribus ibo,

Dardanis et diuae Veneris nurus; \*et tua coniunx\*;

Sed me magna deum genetrix his detinet oris.

Iamque uale et nati serua communis amorem."

Haec ubi dicta dedit, lacrimantem et multa uolentem 790

Dicere deseruit tenuisque recessit in auras.

Ter conatus ibi collo dare bracchia circum;

Ter frustra [comprensa](javascript:getApparato(46678,%20'Ter_frustra_comprensa_manus_effugit_imago')) manus effugit imago,

[Par](javascript:getApparato(46681,%20'Par_leuibus_uentis_uolucrique_simillima_somno')) leuibus [uentis](javascript:getApparato(46679,%20'Par_leuibus_uentis_uolucrique_simillima_somno')) uolucrique simillima [somno](javascript:getApparato(46680,%20'Par_leuibus_uentis_uolucrique_simillima_somno')).

**Verg. *Aen.* 12, 887-952**

Aeneas instat contra telumque coruscat

Ingens arboreum, et saeuo sic pectore fatur:

"Quae nunc deinde morast? aut quid iam, Turne, retractas?

Non cursu, saeuis certandum est comminus armis. 890

Verte omnis tete in facies et contrahe quidquid

Siue animis siue arte uales; opta ardua pinnis

Astra sequi [clausumque](javascript:getApparato(49688,%20'Astra_sequi_clausumque_caua_te_condere_terra')) caua te condere terra."

Ille caput quassans: "non me tua feruida terrent

Dicta, ferox; di me terrent et Iuppiter hostis." 895

Nec plura effatus saxum circumspicit ingens,

Saxum antiquum ingens, campo [quod](javascript:getApparato(49689,%20'Saxum_antiquum_ingens_campo_quod_forte_iacebat')) forte iacebat,

Limes agro positus litem ut discerneret [aruis](javascript:getApparato(49690,%20'Limes_agro_positus_litem_ut_discerneret_aruis')).

Vix [illum](javascript:getApparato(49692,%20'Vix_illum_lecti_bis_sex_ceruice_subirent')) lecti bis sex ceruice [subirent](javascript:getApparato(49691,%20'Vix_illum_lecti_bis_sex_ceruice_subirent')),

Qualia nunc hominum producit corpora tellus; 900

Ille manu raptum trepida torquebat in hostem

Altior insurgens et cursu concitus heros.

Sed neque currentem se nec cognoscit euntem

[Tollentemue](javascript:getApparato(49695,%20'Tollentemue_manu_saxumue_immane_mouentem')) [manu](javascript:getApparato(49693,%20'Tollentemue_manu_saxumue_immane_mouentem')) [saxumue](javascript:getApparato(49694,%20'Tollentemue_manu_saxumue_immane_mouentem')) immane mouentem;

Genua labant, gelidus concreuit frigore sanguis. 905

Tum lapis [ipse](javascript:getApparato(49696,%20'Tum_lapis_ipse_uiri_uacuum_per_inane_uolutus')) [uiri](javascript:getApparato(49697,%20'Tum_lapis_ipse_uiri_uacuum_per_inane_uolutus')) uacuum per inane uolutus

Nec spatium euasit totum neque pertulit ictum.

Ac uelut in somnis, oculos ubi languida pressit

Nocte quies, nequiquam auidos extendere cursus

Velle uidemur et in mediis conatibus aegri 910

Succidimus; non lingua ualet, non corpore notae

Sufficiunt uires nec uox aut uerba sequuntur:

Sic Turno, [quacumque](javascript:getApparato(49698,%20'Sic_Turno_quacumque_uiam_uirtute_petiuit')) uiam uirtute petiuit,

Successum dea dira negat. tum pectore sensus

Vertuntur uarii; Rutulos aspectat et urbem 915

Cunctaturque metu [letumque](javascript:getApparato(49699,%20'Cunctaturque_metu_letumque_instare_tremescit')) instare tremescit,

Nec [quo](javascript:getApparato(49700,%20'Nec_quo_se_eripiat_nec_qua_ui_tendat_in_hostem')) se eripiat, nec qua ui tendat in hostem,

Nec currus usquam uidet [aurigamue](javascript:getApparato(49701,%20'Nec_currus_usquam_uidet_aurigamue_sororem')) sororem.

Cunctanti telum Aeneas fatale coruscat,

Sortitus fortunam oculis, et corpore toto 920

Eminus intorquet. murali concita numquam

Tormento sic saxa fremunt nec fulmine [tanti](javascript:getApparato(49702,%20'Tormento_sic_saxa_fremunt_nec_fulmine_tanti'))

Dissultant crepitus. uolat atri turbinis instar

Exitium dirum hasta ferens orasque recludit

Loricae et clipei extremos septemplicis orbis: 925

[Per](javascript:getApparato(49703,%20'Per_medium_stridens_transit_femur_incidit_ictus')) medium stridens transit femur. incidit ictus

Ingens ad terram duplicato poplite Turnus.

Consurgunt gemitu Rutuli totusque remugit

Mons circum et [uocem late](javascript:getApparato(49704,%20'Mons_circum_et_uocem_late_nemora_alta_remittunt')) nemora alta remittunt.

Ille humilis [supplex](javascript:getApparato(49705,%20'Ille_humilis_supplex_oculos_dextramque_precantem')) oculos dextramque precantem 930

Protendens "equidem merui nec deprecor" inquit;

"Vtere sorte tua. miseri te si qua parentis

Tangere cura potest, oro (fuit et tibi talis

Anchises genitor) Dauni miserere senectae

[Et me, seu](javascript:getApparato(49706,%20'Et_me_seu_corpus_spoliatum_lumine_mauis')) corpus spoliatum lumine mauis, 935

Redde meis. uicisti et uictum tendere palmas

Ausonii uidere; tua est Lauinia coniunx,

Vlterius ne tende odiis." stetit acer in armis

Aeneas uoluens oculos dextramque repressit;

Et iam iamque magis cunctantem flectere sermo 940

Coeperat, infelix umero cum apparuit alto

Balteus et notis fulserunt cingula bullis

Pallantis pueri, uictum quem uulnere Turnus

Strauerat atque umeris inimicum insigne gerebat.

Ille, oculis postquam saeui monimenta doloris 945

Exuuiasque hausit, furiis [accensus](javascript:getApparato(49707,%20'Exuuiasque_hausit_furiis_accensus_et_ira')) et ira

Terribilis: "tune [hinc](javascript:getApparato(49708,%20'Terribilis_tune_hinc_spoliis_indute_meorum')) spoliis indute meorum

Eripiare mihi? Pallas te hoc uulnere, Pallas

Immolat et [poenam scelerato](javascript:getApparato(49709,%20'Immolat_et_poenam_scelerato_ex_sanguine_sumit')) ex sanguine sumit."

Hoc dicens ferrum aduerso [sub pectore condit](javascript:getApparato(49710,%20'Hoc_dicens_ferrum_aduerso_sub_pectore_condit')) 950

Feruidus. ast illi soluuntur frigore membra

Vitaque cum gemitu fugit indignata sub umbras.

**Ov. *Trist.* 2, 1-12**

Quid mihi uobiscum est, infelix cura, libelli,

      Ingenio perii qui miser ipse meo?

Cur modo damnatas repeto, mea crimina, Musas?

      An semel est poenam commeruisse parum?

Carmina fecerunt, ut me cognoscere uellet 5

      Omine non fausto femina uirque meo:

Carmina fecerunt, ut me moresque notaret

      Iam demi iussa Caesar ab Arte meos.

Deme mihi studium, uitae quoque crimina demes;

      Acceptum refero uersibus esse nocens. 10

Hoc pretium curae uigilatorumque laborum

      Cepimus: ingenio est poena reperta meo.

**371-380**

Ilias ipsa quid est aliud, nisi adultera, de qua

      Inter amatorem pugna uirumque fuit?

Quid prius est illi flamma Briseidos, utque

      Fecerit iratos rapta puella duces?

Aut quid Odyssea est, nisi femina propter amorem, 375

      Dum uir abest, multis una petita procis?

Quis, nisi Maeonides, Venerem Martemque ligatos

      Narrat in obsceno corpora prensa toro?

Vnde nisi indicio magni sciremus Homeri

      Hospitis igne duas incaluisse deas? 380

**529-538**

Bella sonant alii telis instructa cruentis,

      Parsque tui generis, pars tua facta canunt. 530

Inuida me spatio natura coercuit arto,

      Ingenio uires exiguasque dedit

Et tamen ille tuae felix Aeneidos auctor

      Contulit in Tyrios arma uirumque toros,

Nec legitur pars ulla magis de corpore toto, 535

      Quam non legitimo foedere iunctus amor.

Phyllidis hic idem teneraeque Amaryllidis ignes

      Bucolicis iuuenis luserat ante modis.